stanford-oval/wikipedia huggingface dataset:
מחשוב ענן
ארכיטקטורת ענן מחשוב > ארכיטקטורה של צרכן מחשוב ענן

מרבית הארגונים הגדולים שצורכים מחשוב ענן הם ארגונים שחלק מהמערכות שלהם נמצאות בתוך הארגון. הארכיטקטורה הכוללת שלהם עשויה להיות היברידית בתוך הארגון: ארכיטקטורות ישנות בצד ארכיטקטורת SOA. שירותי הענן יהיו בדרך כלל הרחבה של שירותי ה-SOA מעבר לגבולות הארגון. אותו ארגון עשוי לצרוך שירותי ענן שונים אצל ספקי שירותי ענן שונים.
הארכיטקטורה של ארגונים קטנים ובינוניים (SMB) עשויה להתבסס על שירותי ענן או שילוב של מערכות פנימיות ושירותי ענן.
תועלות

תועלת מרכזית של שימוש בענן מחשוב חיצוני היא ירידה משמעותית בעלויות. הגורמים לחיסכון בעלויות הם:
חיסכון בעלויות רכישת ותחזוקה של ציוד חומרה: המשתמש אינו צריך לרכוש חומרה ועל ידי כך חוסך עלויות רכישה ותחזוקה של החומרה, עלויות חשמל ועלויות עבור מקום להתקין בו את החומרה.
חיסכון בעלויות תוכנה: במרבית המקרים רוכש המשתמש גם מוצרי תוכנה עליהם הוא משלם עבור רכישה ותחזוקה.
חיסכון בעלויות כוח אדם לתחזוקה ותפעול של מערכות התשתית במרכז המחשבים של הארגון: תפעול ותחזוקת התשתיות נעשית על ידי מומחי הספק באתר הספק.
צורך מופחת בתכנון וניסוי מנגנונים לרציפות עסקית (BCP) ותוכניות התאוששות מאסון DRP : ספק שירותי מחשוב ענן נערך בעצמו למצבים אלה. ההוצאות למשתמש קטנות יותר מאשר בסביבת המחשוב של המשתמש הן בגלל היתרון לגודל של ספק שירותי מחשוב ענן, כלומר: ההוצאות מתחלקות בין מספר רב של צרכנים, חיסכון נוסף נובע מהמיומנות הגבוהה יותר של הספק. עם זאת, עדיין נדרשות פעולות תכנון וניסוי DRP ו-BCP אך בהיקף מופחת. מעבר לענן לא פותר מבדיקות נאותות (Due Dilligence) הנדרשות מטעמי רגולציה ובראשן תכנון וניסוי מנגנוני DRP (התאוששות מאסון) ו-BCP (המשכיות עסקית).
גמישות בשימוש במשאבים : המשתמש יכול להגדיר את דרישות החומרה המתאימות לצרכים הנוכחיים שלו. כאשר הוא זקוק למשאבים נוספים הוא יכול לקבל אותם באופן מידי. מצב זה שונה מעבודה במרכז המחשבים שלו. בעבודה במרכז מחשבים תהליך רכישת משאבי מחשוב ארוך מול ספקי תשתיות חומרה ולכן נדרש מראש ביצוע תכנון קיבולת, והזמנת ציוד חומרה בהתאם לתכנון. בנוסף לקושי להגיב במהירות למצבים לא צפויים המשפיעים על הקיבולת הנדרשת, צריך תכנון הקיבולת להיות מותאם למצבים בהם קיימת צריכת שיא של משאבים. התוצאה היא שבתקופות שאין בהן עומס שיא ניצול המשאבים נמוך. במרכז המחשבים של ספק ענן מחשוב יכול המשתמש לווסת את קיבולות המחשבים שלו על פי מידת העומס. ספק מחשוב ענן יכול לנהל ביעילות את המשאבים במרכז המחשבים שלו, משום שתקופות העומס של ארגונים שונים הן שונות.
אי-תלות במיקום וביחידת קצה: מאפשר למשתמשים גישה למערכות ללא תלות במיקומם הפיזי ובסוג יחידת הקצה.
גמישות בתשתיות תוכנה: המשתמש במחשוב ענן יכול לבחור תשתית תוכנה מתוך מצאי גדול של תשתיות הזמינות במרכז המחשבים של הספק. כך למשל הוא יכול לבחור בין מערכות הפעלה שונות לשרת, בסיסי נתונים ומערכות הפעלה על שולחן המשתמש (Desktop operating System).
יכולת גידול (Scalability): מחשוב ענן מאפשר גידול רב יותר בהיקפים ובמשתמשים במערכות. זאת בתנאי שרוחב הפס של התקשורת מאפשר זאת.
"מחשוב ירוק" : צריכה נמוכה יותר של אנרגיה ומניעת פגיעה באיכות הסביבה עקב היעילות הגבוהה יותר של עבודה במחשוב ענן.
סיכונים ואתגרים

תלות בספק: אחת הטענות המרכזיות נגד מחשוב ענן היא התלות באינטרנט ובספק. במקרה של תקלה הגורמת להפסקת עבודה במרכזי המחשבים של הספק או להפסקת תקשורת אל מרכזי המחשבים שלו. במקרה כזה אין לצרכן אמצעים להתאושש בעצמו מהתקלה.
אבטחת מידע: קשר זה מתייחס לאפשרויות גישה של אנשים לא מורשים למידע סטטי (במרכז המחשבים של ספק ענן המחשוב) או גישה למידע בדרכו ממרכז המחשבים של הספק לעמדת הלקוח של המשתמש באמצעות האינטרנט.
פרטיות: חשיפה של מידע פרטי רב לספק ענן המחשוב העלול לעשות בו שימוש לרעה. בנוסף לכך חשיפה אפשרית כתוצאה מזליגת מידע כתוצאה מליקויים באבטחת המידע.
חוסר בהירות: ישנן הגדרות שונות של המושג ואי-הבנה של המשמעויות שלה.
אינטגרציה בין שירותים מעננים שונים וממרכז המחשבים של הארגון: במקרים רבים שירותים ומערכות שמשרתים ארגון יהיו במספר ענני מחשוב ובמרכז המחשבים של הארגון. ביצוע אינטגרציה בין שירותים הנמצאים במרכזי מחשב שונים אינו פשוט ועשוי לחייב כלי תוכנה ייעודיים.
ניהול: ניהול התשתיות והמערכות הנמצאים במרכזי חיצוניים מורכב. כך למשל נדרש ביטול מופעים של מחשבים וירטואליים בענן המחשוב של הספק, שהופסק השימוש בהם ונדרש מעקב אחר צריכת המשאבים של מופעי מחשבים וירטואליים שבשימוש
רישוי: נדרש מודל שונה לניהול הרישיונות למוצרי תוכנה וחומרה על ידי ספק ענן המחשוב. המודלים הנוכחיים של יצרני תוכנה וחומרה מותאמים לארגונים ולצרכנים פרטיים ולא לענני מחשוב מרובי ארגונים וצרכנים. מודל רישוי שימומש ישפיע באופן ישיר על העלויות של הספק וכתוצאה מכך גם באופן עקיף על העלויות של הצרכנים.
היסטוריה

הנושא של שיתוף משאבים לצרכנים שונים אינו חדש. תומאס ווטסון מייסד יבמ דיבר על חזון של מחשב אחד שיספק את שירותי המחשוב לעולם כולו.
החל משנות ה-60 של המאה ה-20 פועלות לשכות שירות שהן מרכזי מחשבים שחילקו את משאביהם בין מספר רב של לקוחות ארגוניים. מנהלי מרכזי המחשבים נתקלו בבעיות עקרוניות של ניהול ענני מחשוב: חלוקת המשאבים בין לקוחות וחיוב הוגן של צריכת המשאבים.
מגמה נוספת החל משנות ה-90 היא מיקור חוץ של תשתיות ומערכות. אף על פי שהתשתיות מותקנות במרכז המחשבים של הארגון, נעשה שיתוף של משאב כוח האדם. לספק כוח אדם מיומן וידע הנצבר ממספר רב של ארגונים המאפשר התייעלות. ללקוח חסר משאב זה. יתרון זה של הספק הוא אחד המניעים לשימוש במיקור חוץ.
החל מסוף שנות ה-90 סיפקו ספקי שירותי אינטרנט שירותי אירוח של יישומים ומידע בעיקר עבור צרכנים פרטיים או חברות קטנות.
בשנת 2002 חברת אמזון פיתחה מודל למחשוב ענן המבוסס על Web Services באמצעותם מופעלים שירותי מחשוב ענן. מאוחר יותר פיתחו חברות נוספות כמו יבמ מודלים למחשוב ענן, תוך שיתוף פעולה עם אוניברסיטאות. באמצע העשור הראשון של המאה ה-21 גדל השימוש בתפיסת SaaS במימוש אפליקציות מוכנות במיוחד בתחום ה-CRM. כשהחברה שהובילה את השינוי משימוש במערכות CRM בתוך הארגונים לשימוש ב-SaaS הייתה חברת Salesforce.
ב-27 באוקטובר 2008 הכריזה גם חברת מיקרוסופט על פלטפורמת מחשוב הענן שלה בשם Azure.
ביולי 2010 השיקו נאס"א וחברת Rackspace את פרויקט התשתית כשירות OpenStack.
ראו גם

SOA
Virtualization
מיקור חוץ
Web services (שירותי רשת)
מחשוב סריגי (Grid)
EyeOS - שולחן עבודה מותאם למחשוב ענן
Big Data
DigitalOcean
מחשוב ערפל
הערות שוליים

↑  ראו למשל מאמר של Larry Dignan, Sam Diaz, Tom Steinert-Threlkeld מאפריל 2008 המתייחס לאי ההבנות ביחס למושג. שם המאמר: Cloud computing: A look at the myths
| מחשוב ענן |
| --- | --- | --- |
| טכנולוגיות | מסד נתונים בענן • אחסון ענן • מרכז נתונים • מערכת קבצים מבוזרת לענן • וירטואליזציה של חומרה • אינטרנט • תקשורת נתונים • אבטחת מחשוב ענן • Web API • ענן וירטואלי פרטי |  |
| תשתיות | Amazon Web Services‏ • Microsoft Azure‏ • DigitalOcean‏ • Google Cloud Platform‏ • OpenStack‏ • oVirt‏ • Alibaba Cloud‏ • IBM Cloud‏ • Oracle Cloud‏ • Rackspace Cloud‏ • Linode |  |
| --- | --- |
בקרת זהויות :  NLI: 987007556949005171  BNE: XX5130063  BnF: cb161618972 (data)  GND: 7623494-0  LCCN: sh2008004883  LNB: 000161794  NDL: 01155705  NKC: ph579331  SUDOC: 138488363 
דוגמה לארכיטקטורת ענן מחשוב
קרב אוויר (סרט)

| --- | --- |
כרזת הסרט
כרזת הסרט
 בימוי:  רועי הורנשטיין
 הופק בידי:  יונייטד קינג, מיכה שרפשטיין
 תסריט:  רועי הורנשטיין ויואב כ"ץ
 שחקנים ראשיים:  דניאל ליטמן מאור שוויצר גל אמיתי ליהי קורנובסקי גילי איצקוביץ' בן סלע אמיר שורוש
 מדינה:  ישראל ישראל
 הקרנת בכורה:  24 בדצמבר 2023
 משך הקרנה:  107 דקות
 שפת הסרט:  עברית
 סוגה:  סרט מלחמה, סרט דרמה, סרט פעולה
 תקציב:  6,000,000 ש"ח
 דף הסרט ב־IMDb
קרב אוויר הוא סרט מלחמה, דרמה ופעולה ישראלי שסובב סביב מבצע מוקד של חיל האוויר הישראלי בפתחה של מלחמת ששת הימים, בו השמיד חיל האוויר ביום אחד את חילות האוויר של מצרים, סוריה וירדן, דרך סיפורם האישי של שני טייסי קרב עם בעיות אגו. הסרט מציג שחזור של התקופה לצד קטעי פעולה וקרבות אוויר בין מיראז' 3 של חיל האוויר הישראלי למטוסי מיג-17 ומיג-21 של חילות האוויר הערביים.
עלילת הסרט

הסרט עוסק ביריבות אישית בין שני טייסי קרב, שמגיעה לשיא ערב פרוץ מלחמת ששת הימים.
לאחר שהפיל 5 מיגים מצריים בקרב אוויר תוך סירוב פקודה, נשפט על מעלליו ויצא על תנאי, סרן רן נשר – אלוף הפלות וטייס קרב יהיר ומרדן – מקבל משימה חדשה: לפקד על טייסת קרב של מטוסי מיראז' 3 שזה מכבר מפקדה, שהיה נערץ על פיקודיו, נהרג בפעילות מבצעית. סגן מפקד הטייסת, סגן איתן רום, מאוים מהופעתו של מפקדו החדש, אותו הוא מוצא חסר ניסיון, יהיר וכמי שמזלזל בפיקודיו. מאבק הכוחות שהתפתח ביניהם גרם לתפקוד לקוי של הטייסת.
כאשר השניים מתרסקים ביחד בשטח אויב, הם נאלצים ללמוד לשתף פעולה בכדי לשרוד. עם שובם לטייסת ופרוץ מלחמת ששת הימים, השניים עומדים בפני קרב מכריע ומבינים כי רק באמצעות שיתוף פעולה יצליחו להוביל את הטייסת לניצחון. כמו כן, איתן לומד מיריבו רן איך להתגבר על חששותיו ולהצליח.
במקביל לעלילה הראשית, הסרט מתאר את הווי הטייסת ואת סיפור האהבה בין סגן איתן רום הביישן לעוזרת קצין המבצעים, סג"ם גליה (גילי איצקוביץ'), שמנסה לפשר בין איתן לרן נשר ולסייע להם להחזיר את הטייסת לכשירות מלאה.
הסרט משחזר את חיל האוויר הישראלי בתקופת מלחמת ששת הימים, כולל מדים, אמצעי לחימה ושחזור קרבות אוויר בין מטוסי המיראז' 3 של חיל האוויר הישראלי למטוסי מיג-17 ומיג-21 של חילות האוויר הערביים.
שחקנים

מאור שוויצר – סרן רן נשר, מפקד הטייסת החדש, טייס קרב מעולה ואלוף הפלות אך יהיר, מרדן וחסר משמעת. במהלך הסרט עולה לדרגת רס"ן.
דניאל ליטמן – סרן איתן רום, סמ"ט א' של הטייסת, טייס קרב מעולה הסובל מהססנות וחוסר ביטחון עצמי.
גילי איצקוביץ' – סג"ם גליה, ע' קצין המבצעים של הטייסת. מאוהבת באיתן.
יונתן עוזיאל – רס"ן אבי שקד, מפקד הטייסת הקודם, אהוב על כל פקודיו, נהרג בתחילת הסרט במהלך קרב אוויר בצפון המדינה.
אמיר שורוש – אשר, הקצין הטכני של הטייסת.
ליהי קורנובסקי – נילי, ע' קצין מבצעים היוצאת ואלמנתו של מפקד הטייסת שמנסה להשתחרר מתפקידה.
גלי רשף – מפקד חיל האוויר, חברו הטוב של אביו של רן נשר שמגונן על רן ונותן לו הזדמנות שנייה.
גל אמיתי – מפקד הבסיס (מב"ס), מפקד הבסיס בו פועלת הטייסת.
הפקת הסרט

במאי הסרט רועי הורנשטיין, בוגר החוג לקולנוע באוניברסיטת ת"א, החל לעבוד על הפקת הסרט ב-2007. לאחר שגייס משקיעים וכתב תסריט פנה לקרן הקולנוע הישראלי ולקרן רבינוביץ' בבקשת תמיכה של כ־3 מיליון שקלים, אולם הלקטורים סירבו לבקשה, בנימוק שיש בסרט "מינון נמוך מדי של הממד האנטי־מלחמתי", וכן שהוא "נמנע מלגעת בנושאים כמו אימת המוות וההרס שמלחמה גורמת לשני הצדדים, ובעצם קיומה של מלחמה". לטענת הורנשטיין נימוקים אלו היו פוליטיים ולא מקצועיים. הורנשטיין פנה לשרת התרבות מירי רגב וביקש בדיקה בנושא, וזו כינסה את ועדת המשנה של מועצת הקולנוע לבחינת טענותיו. בסופו של דבר קיבל הורנשטיין מימון מפרויקט קולנוע של קרן יהושע רבינוביץ לאמנויות תל אביב ומקרן קולנוע שומרון, שהוקמה במסגרת רפורמה שהעבירה רגב.
הצילומים לסרט נעשו במוזיאון חיל האוויר בחצרים, בקיבוץ יקום ובברקן ובאזור התעשייה אריאל.
הסרט משחזר את חיל האוויר הישראלי בתקופת מלחמת ששת הימים, כולל מדים, אמצעי לחימה ושחזור הפצצת שדה תעופה מצרי במבצע מוקד וקרבות אוויר בין מטוסי המיראז' 3 של חיל האוויר הישראלי למטוסי מיג-17 ומיג-21 של חילות האוויר הערביים.
הפקת הסרט > הקרנות

הקרנת טרום הבכורה של הסרט הייתה ב-24 בדצמבר 2023, בפתיחת פסטיבל קרן קולנוע שומרון הרביעי.
הסרט הוקרן גם ב-7 בפברואר 2024 בין 26 הסרטים הישראלים שהוקרנו במסגרת יום הקולנוע הישראלי.
הקרנת הבכורה התקיימה בסינמה סיטי ב-7 באפריל 2024, הסרט יצא לאקרנים ב-11 באפריל 2024. ביום העצמאות ה-76 הוקרן הסרט בבתי קולנוע רבים עם מבצע הנחה על הכרטיסים.
הסרט זכה בפרס אהוב הקהל בפסטיבל הסרטים היהודי במיאמי, Miami JFF's שנערך בתחילת פברואר 2025
ראו גם

אהבה בשחקים (סרט אמריקאי דומה)
אהבה בשחקים: מאווריק
הערות שוליים

↑  קרב אוויר, באתר קרן קולנוע שומרון
↑  מאיה כהן, "יש סתימת פיות בקולנוע", באתר ישראל היום, 4 בנובמבר 2015
↑  עקיבא ביגמן, ברוני הקולנוע: כך הפכה תעשיית הקולנוע בארץ לאנטי ישראלית, באתר עכשיו 14, 9 בפברואר 2022
↑  2 סרטים ביום הקולנוע הישראלי של קרן קולנוע שומרון, באתר ערוץ 7, 7 בפברואר 2024
↑  דורית אסרף מזרחי, בצל המלחמה: פסטיבל קולנוע שומרון הרביעי יצא לדרך, באתר כאן – תאגיד השידור הישראלי, 25 בדצמבר 2023
↑  לראשונה בהיסטוריה: ההישג האדיר של קרן שומרון,  באתר כיפה, 7 בפברואר 2024
↑  מאיה כהן, אין סיכוי שאתם מפספסים את זה: סרטים ב-10 שקלים בכל רחבי הארץ, באתר ישראל היום, 4 בפברואר 2024
↑  הסרט "קרב אוויר" של קרן קולנוע שומרון מגיע לאקרנים, באתר ערוץ 7, 8 באפריל 2024
↑  מהשומרון למיאמי: זה הפרס החשוב שקיבל הסרט הישראלי, באתר כיפה, ‏2025-02-06
קבוצת אביב

| --- | --- |

 נתונים כלליים
 מייסדים:  משה אביב
 תקופת הפעילות:  1963–הווה (כ־62 שנים)
 משרד ראשי:  מגדל משה אביב, ז'בוטינסקי 7, רמת גן
 ענפי תעשייה:  נדל"ן
 יו"ר:  דורון אביב
 מנכ"ל:  דפנה הרלב
  
 www.avivgroup.com
 
קבוצת אביב ושות' נדל"ן 1963 היא חברת בנייה ישראלית פרטית בבעלות דורון אביב ודפנה הרלב. הקבוצה, מוותיקות ענף הבניה בישראל, מתמחה בייזום, הקמה ושיווק של פרויקטים הנדסיים בתחומי הבנייה הציבורית, מגורים, מסחר ותשתיות בישראל ומחוצה לה. בין הפרויקטים הנדל"נים להם אחראית החברה ניתן למנות גם את הקמת מגדל משה אביב ברמת גן, בית החולים אסותא רמת החייל, מרכז ויצמן הסמוך לבית החולים איכילוב, מתחם סי אנד סאן, רוטשילד 22, מגדל ליבר, אביב בגימל, אביב בצמרת, ועוד.
היסטוריה

קבוצת אביב הוקמה בשנת 1963 על ידי משה אביב. בשנים הראשונות לאחר הקמתה עסקה החברה בהקמת פרויקטים רבים כגון: גשר יצחק שדה, גשר חיון בערבה, כיכר המושבות, מוזיאון ארצות המקרא בירושלים, בית הכנסת במצפה רמון, מאיץ החלקיקים במכון ויצמן ועוד. בשנת 1975 החלה החברה בהקמת מגדלי הבורסה ברמת גן: בית אבגד, בית סילבר, בית הקרן, מגדל יהלום שהיה למשכנה של הבורסה ליהלומים ועוד. בשנת 1993 רכשה הקבוצה את החברה הציבורית אוסיף השקעות ופיתוח, שהייתה לזרוע היזמית של הקבוצה, ושלטה בה עד למכירתה בשנת 2007 לארקדי גאידמק תמורת 600 מיליון שקלים. בשנת 1998 רכשה החברה את גרעין השליטה בחברת עוגן נדל"ן (לשעבר זיקית), שעל שטחה נבנה בית חולים אסותא ברמת החייל ובית טים. בשנת 1995 נכנסה החברה לשוק הנדל"ן בבריטניה ועסקה בייזום והקמת נדל"ן במזרח אירופה.
בשנת 2003 הושק מגדל משה אביב ברח' ז'בוטינסקי ברמת גן, שהיה בעת הקמתו ושנים רבות אחר כך, המגדל הגבוה בישראל ואחד ממגדלי הבטון הגבוהים בעולם. בשנת 2007 הקימה החברה, ביחד עם קבוצת ארלון, את החברה הציבורית אביב–ארלון שהפכה לזרוע הפעילות הבינלאומית של הקבוצה. החברה עוסקת ברכישה, השבחה וניהול של מרכזים מסחריים. בארצות הברית מחזיקה החברה כ־9 מרכזים בשטח כולל של כ-180 אלפי מ"ר. כמו כן עוסקת החברה בייזום, הקמה וניהול של מרכזים מסחריים בסרביה שנמכרו לקבוצת ביג, וכן מרכז מסחרי ובית דירות בשכונת זווזדרה שבבלגרד.
בשנת 2016 החלה החברה לפעול בתחום ההתחדשות העירונית. הקבוצה אחראית על הקמת פרויקטים רבים כגון רובע משרד החוץ בירושלים, אביב הנצח 41 ברמת השרון, חנקין 5 הסמוך לככר המדינה בתל אביב, ויסוצקי תל אביב, ו-Aviv Limited Edition, מגדל המשלב מגורים ומסחר ברמת אביב גימל בתל אביב.
תחומי פעילות

פעילות הקבוצה מתמקדת בהקמת פרויקטים הנדסיים מורכבים ורחבי היקף הן כיזם והן כקבלן מבצע. הקבוצה אחראית על תכנון והקמה של בנייני מגורים, מבנים מסחריים וציבוריים, פרויקטים של דיור מוגן, מלונאות, תשתיות, נדל"ן מניב, החל משלב הרכישה, הייזום, ההשבחה, התכנון, הבנייה, המכירה וההשכרה. בתחום ההתחדשות העירונית מקימה הקבוצה, בשיתוף עם חברת אביב אורבן את פרויקט הנצח 41 ברמת השרון, וחנקין 5 בסמוך לכיכר המדינה בתל אביב, ובשיתוף עם חברת סער שקד היא מתכננת מתחם מגורים בן כ-700 יחידות דיור ברחוב ההסתדרות בגבעתיים, ובנין מגורים ברחוב הפודים וברחוב המקור ברמת גן.
פרויקטים נבחרים

במהלך שנות פעילותה הייתה אחראית קבוצת אביב למגוון פרויקטים:
מגדל משה אביב –היה מגדל הבטון הגבוה בישראל, המתנשא לגובה 235 מ"ר.
מתחם סי אנד סאן בחוף תל אביב.
בית החולים אסותא רמת החייל – בית חולים פרטי גדול ומתקדם
מרכז ויצמן הצמוד לבית חולים איכילוב.
מבני המגורים אביב בגימל, אביב בצמרת, אביב באלתרמן, לבונטין, אליפלט, מגדל ליבר, רובע משרד החוץ, .
בניני משרדים: מגדל יהלום במתחם הבורסה ברמת גן, מגדלי אביב ברחוב הרכבת בתל אביב, מגדל רוטשילד 22 בתל אביב, המשלב משרדים ומלונאות, מגדל ספיר ברמת גן ועוד.
פרויקטים בתחום ההתחדשות העירונית:
הנהלת החברה

דורון אביב, המשמש כיו"ר הדירקטוריון של הקבוצה, הוא בוגר הפקולטה להנדסת בניין בטכניון, ומכהן כמנכ"ל משותף של החברה מאז שנת 2001. דפנה הרלב, בוגרת אוניברסיטת בר-אילן בכלכלה ומנהל עסקים, ומכהנת כמנכ"לית משותפת.
שותפויות עסקיות

חברת מליסרון - הקבוצה מחזיקה, ביחד עם חברת מליסרון, בחברת אביב ייזום, זרוע הפעילות בהתחדשות עירונית.
אביב ארלון – נוסדה בשנת 2007 כחברה ישראלית ציבורית המנוהלת על ידי קבוצת אביב וקבוצת ארלון יחד. אביב ארלון היא חברת בת של קבוצת אביב ומשמשת זרוע לפעילות הבינלאומית שלה. בין היתר, היא עוסקת בתכנון ופיתוח של פרויקטי נדל"ן מחוץ לישראל, בהם מרכזי מסחר ובילוי בסרביה וארצות הברית.
אביב אורבן –הזרוע המרכזית של קבוצת אביב בהתחדשות עירונית החברה, בבעלות ארז אביב כאשר מנהל הפיתוח העסקי של החברה הוא ארז ג'קמן. עוסקת בתחום ההתחדשות העירונית ומתמחה בעיקר ברכישה, יזמות, תכנון ופיתוח של נדל"ן ושטחים להשבחה עירונית.
סער שקד – חברה בבעלות גיל שקד וקובי סער, העוסקת בתחום ההתחדשות העירונית ומתמקדת בפרויקטים רחבי היקף באזור רמת גן וגבעתיים.
לני גרופ – החברה יוזמת ומקימה בשיתוף עם קבוצת לני את הפרויקטים רובע משרד החוץ בירושלים והרברט סמואל בתל אביב.
אקרו נדל"ן – הקבוצה יוזמת ומקימה בשיתוף עם חברת אקרו נדל"ן את פרויקט ויסוצקי 6 בתל אביב.
הערות שוליים

↑  מיכאל רוכוורגר, דורון אביב ודפנה הרלב: מכרנו לגאידמק את אוסיף במצב מצוין, הוא בחר בדרך חדשה ורואים את התוצאות, באתר TheMarker‏, 10 באוקטובר 2008
↑  עופר פטרסבורג, דור חדש, בניין חדש, באתר ישראל היום, 17 בספטמבר 2020
↑    ריקי רט, ‏הנדל"ן הוא הקטר של המשק, בעיתון מקור ראשון, 22 במאי 2020
↑  רותם שטרקמן,אפרת נוימן,מיכאל רוכוורגר, "לא נדחוף את הילדים להשתלב בעסק", באתר הארץ, 9 באוקטובר 2008
↑  דיאנה בחור ניר, בגיל 15 רציתי להדריך בקייטנה, אבל אבי אמר לי: "יש לי מספיק עבודה בשבילך, לא צריך לרעות בשדות זרים", באתר כלכליסט, 4 באפריל 2013
אלאנים

עמי מערב אסיה, הקווקז ומזרח אירופה במאה השביעית לספירה. אזור מוצאם של האלאנים בקווקז בצהוב
האלאנים היו עם נודד ממוצא איראני ששכן במאה ה-1 בצפון הקווקז. צאצאי האלאנים, האוסטים, חיים עד היום על החוף המזרחי של הים השחור ובגאורגיה, בסביבות העיר בתומי.
בתקופת נדידת העמים, בעקבות לחץ ההונים שראשיתו בסוף המאה הרביעית לספירה, התפצלו האלאנים לשתי קבוצות. קבוצה אחת נותרה בקווקז, תחת שלטון הוני, וקבוצת אחרת נעה מערבה. במעברם דרך האימפריה הרומית התיישבו האלאנים במקומות שונים ושימשו כחיילים שכירים, אך תנועתם מערבה נמשכה ולבסוף, לאחר שעברו את כל אירופה, מרומניה עד ספרד, עברו יחד עם הוונדלים לאפריקה.
את עקבות האלאנים אפשר למצוא בשמותיהם של אתרים שונים וגם בשמות של חלק מבני יבשת אירופה. העיר יאשי ברומניה קרויה כנראה על שמם (יאשי היה השם בו קראו הסלאבים לאלאנים), ושמם נמצא גם במחוז הספרדי קטלוניה, שמורכב משמותיהם של שני העמים שהתיישבו בו, הגותים והאלאנים - "Got"+"Alania"=קטלניה. גם השמות Alain הצרפתי ו-Alan הבריטי נותרו מהאלאנים. בצרפת השתמר שם האלאנים בעיר אלנסון ואצילי האלאנים, שהתלוו לנורמנים בחציית תעלת למאנש, הביאו איתם לאנגליה את גזע הכלבים Alaunt שממנו יצרו את הבולדוג.
האלאנים שנותרו בקווקז הקימו ממלכה עצמאית, אלאניה (אנ'), שחרבה לבסוף במאה ה-12 עם פלישת המונגולים.
לקריאה נוספת

אגוסטי אלמאני (2000), מSources on the Alans: A Critical Compilation, ISBN 9004114424
Strawberry Fields Forever

Strawberry Fields Forever (מאנגלית: שדות תות לנצח) הוא אחד השירים המפורסמים והידועים של הביטלס.
הפקה

השיר שנכתב על ידי ג'ון לנון (הקרדיט ניתן ללנון-מקרטני) לא נכתב על שדות תותים, אלא על בית יתומים הסמוך לבית ילדותו של לנון, הנקרא Strawberry Fields. השיר הופיע, יחד עם Penny Lane של מקרטני, בתור איי-סייד כפול במהלך לא שגרתי. במקור, השיר נכתב לאלבום Sgt. Pepper's Lonely Hearts Club Band, אך ג'ורג' מרטין החליט להוציא אותו משם משום שהוא חשב שלכלול סינגל קודם בתוך האלבום זוהי הונאת הקהל. מאותה סיבה הוצא גם Penny Lane מהאלבום. במקום זאת, שניהם הופיעו באלבום האמריקאי Magical Mystery Tour.
תמליל השיר ותזמורו אפלים ודיכאוניים ובנויים על "טריפ רע" של לנון בעת שנטל LSD. השיר כולל סולם יורד של אקורדים שנחשב ל"שטני", כמו כן הוא כולל נגינת חצוצרות בסגנון גוסטב מאהלר, הנשמעות כמבשרות את יום הדין ונגינת צ'לו מועצמת, שאף היא מעניקה לו גוון אפל. השיר הוא אחד משירי הרוק הראשונים אשר בהם היה שימוש בכלי המלוטרון אשר הפך לפופולרי בשימושו בז'נארים כמו רוק מתקדם, רוק פסיכדלי אך גם פופ ועוד רבים אחרים.
השיר כולל קודה, סיומת ארוכה יחסית המופיעה לאחר שהשיר מסתיים ומכילה ניגון מהיר של סליל הקלטה לאחור ומלמולים. בסיום השיר אומר ג'ון לנון "Cranberry sauce" ("רוטב חמוציות"), בניגוד לאגדה האורבנית לפיה הוא אומר "I buried Paul" ("אני קברתי את פול")
לאחר הרצחו של לנון, הוקם בניו יורק אתר זיכרון בשם Strawberry Fields.
בין האומנים שביצעו את השיר נמצאים להקת אואזיס, טאטרן ופרנק זאפה.
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 12 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
סיכום
| בכל העולם | — | 400,000 |
הערות שוליים

↑  מצעד שירי הביטלס של כאן 88
↑  Beatles, Strawberry Fields Forever, Single, BPI (באנגלית)
| --- | --- |
בקרת זהויות :  MusicBrainz work: 29e5fdc3-ed21-3d34-9700-1aa9b68e60b7 
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
בית היתומים שעליו נכתב השיר
Without Warning

Without Warning הוא אלבום אולפן משותף של הראפרים 21 סבאג' ואופסט והמפיק המוזיקלי מטרו בומין. האלבום יצא לאור ב-31 באוקטובר 2017, על ידי חברות התקליטים סלאוטר גאנג, אפיק רקורדס, קפיטול רקורדס, מוטאון, קוואליטי קונטרול מיוזיק וריפבליק רקורדס. הוא מכיל הופעות אורח של טראוויס סקוט וקוואבו. מטרו בומין הפיק את כל האלבום, ונעזר במפיקים ביג'אן אמיר, קוביטס, דרה מון וסאות'סייד.
האלבום הגיע בשיאו למקום הרביעי במצעד הבילבורד 200, עם 53,000 יחידות שקולות לאלבום, מתוכן 11,000 מכירות טהורות, והתקבל היטב על ידי מבקרי המוזיקה. מתוך האלבום יצא הסינגל המוביל "Ric Flair Drip" לרדיו קצבי עכשווי. השיר הגיע בשיאו למקום ה-13 במצעד הבילבורד הוט 100.
רשימת רצועות

| מס' | שם | משך |
| --- | --- | --- |
| 1. | Ghostface Killers (בהשתתפות טראוויס סקוט)   | 4:28 |
| 2. | Rap Saved Me (בהשתתפות קוואבו)   | 4:17 |
| 3. | Ric Flair Drip (בביצוע אופסט ומטרו בומין)   | 2:52 |
| 4. | My Choppa Hate Niggas (בביצוע 21 סבאג' ומטרו בומין)   | 2:28 |
| 5. | Nightmare (בביצוע אופסט ומטרו בומין)   | 2:27 |
| 6. | Mad Stalkers  | 3:22 |
| 7. | Disrespectful  | 2:40 |
| 8. | Run Up the Racks (בביצוע 21 סבאג' ומטרו בומין)   | 3:09 |
| 9. | Still Serving  | 3:51 |
| 10. | Darth Vader  | 3:48 |
| משך כולל: | משך כולל: | 33:29 |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 39 |
|  איטליה | מצעד האלבומים האיטלקי | 77 |
|  ארצות הברית | בילבורד 200 | 4 |
|  ארצות הברית | מצעד אלבומי ה-R&B/היפ-הופ | 2 |
|  ארצות הברית | מצעד אלבומי הראפ | 1 |
|  דנמרק | היטליסטן | 8 |
|  הולנד | מצעד 100 האלבומים ההולנדיים | 24 |
|  הממלכה המאוחדת | מצעד האלבומים הבריטי | 41 |
|  ולוניה | אולטראטופ 40 | 101 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 15 |
|  פינלנד | המצעדים הפיניים הרשמיים | 13 |
|  פלנדריה | אולטראטופ 50 | 49 |
|  צרפת | SNEP | 76 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 13 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-R&B/היפ-הופ | 82 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | 45 |
|  ארצות הברית | מצעד אלבומי ה-R&B/היפ-הופ | 32 |
|  דנמרק | היטליסטן | 97 |
|  קנדה | מצעד האלבומים הקנדי | 43 |
|  שוודיה | סוורייטופליסטן | 75 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 60,000 |
סיכום
| בכל העולם | — | 60,000 |